Kirklees Stadium

Kirklees Stadium, også kjent som John Smith's Stadium av sponsorgrunner er et idrettsstadion i byen Huddersfield i England. Den ble åpnet i 1994 og er hjemmebanen til fotballaget Huddersfield Town og Huddersfield Giants som spiller rugby league. Historikk Under planleggingen av stadionet ble det referert til som Kirklees Stadium. Kirklees distriktet som byen Huddersfield ligger i. Det ble bygget av entreprenørselskapet Alfred McAlpine og designet av HOK Sport. Beslutningen om å bygge nytt stadion for fotballklubben ble tatt i august 1992. Byggingen startet neste år og stadionet ble åpnet ved starten av 1994-95 sesongen. Da var bare to av seksjonene ferdige og de to siste ble ferdige desember 1994 og 1998. Den første offisielle kampen var 20. august 1994 da Huddersfield Town spilte mot Wycombe Wanderers og tapte 0-1. Eierskap Opprinnelig var stadionet eid av et konsortium som bestod av Kirklees byråd, fotballklubben Huddersfield Town og rugby league-klubben Huddersfield Giants i en 40-40-20 fordeling. I 2003 kom fotballaget under administrasjon og forretningsmannen Ken Davy som eide rugby-klubben kjøpte fotballklubben slik at han kontrollerer 60% av eierskapet i stadionet. Tidligere navn Da stadionet ble bygget, fikk det navnet Alfred McAlpine etter entreprenørfirmaet som bygget det. Dette var en del av betalingen for jobben. Etter ti år valgte de ikke å forlenge avtalen og farmasiselskapet Galpharm Healthcare kjøpte navnrettighetene, så stadionet ble omdøpt til Galpharm Stadium. I 2012 kjøpte bryggerigiganten Heineken rettigheten til navnet og endret det til John Smith's Stadium etter bryggeriet John Smith's Brewery som er eid av Heineken og ligger rundt 60 km nordøst for Huddersfield. Referanser Eksterne lenker Offisiell hjemmeside (engelsk) Stadion guide (engelsk) Arkivert 4. august 2017 hos Wayback Machine.